Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
15 มี.ค. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าเปิดตลาดปรับตัวเพิ่มขึ้นเล็กน้อย โดยขึ้นไปทำจุดสูงสุดที่ดัชนี 1,820.51 จุด ก่อนย่อตัวลง ปิดบวกเหลือเพียง 0.33 จุด โดยปิดครึ่งวันเช้าที่ระดับดัชนี 1,813.73 จุด มูลค่าซื้อขายราว 2.98 หมื่นล้านบาท โดยมีกลุ่มพลังงานที่คอยกดดันดัชนีเคลื่อนตัวลง ขณะที่มีกลุ่มธนาคารคอยพยุงตลาดยืนบนแดนบวกตลอดภาคเช้า
มุมมองตลาดช่วงบ่าย: ดัชนี SET ปรับบวกเล็กน้อย 0.33 จุด ปิดภาคเช้าที่ระดับดัชนี 1,813.73 จุด ทั้งนี้ กราฟรายวัน ยังคงสัญญาณเชิงบวก ดังนี้ 1) แท่งเทียนกลับเข้าสู่กรอบ Uptrend Channel 2) เกิดสัญญาณซื้อจาก Modified Stochastic (%K&gt;%D) และ 3) MACD เริ่มตัดเส้น Signal ขึ้น สนับสนุนมุมมองภาคบ่าย โดยคาดว่า SET แกว่งตัวไปต่อ
คาดหวังยืนทะลุแนวต้าน 1,820 จุด แนวรับกรอบ 1,790-1,795 จุด
กลยุทธ์ในช่วงบ่าย: แนะนำซื้อ แนวรับกรอบ 1,790- 1,795 จุด คาดหวังดัชนียืนทะลุ 1,820 จุด Stop Loss หากหลุด 1,785 จุด
Point of View
หุ้นส่งสัญญาณกลับตัว! วันนี้เรามาใน Theme Stock Update หุ้น ARROW มองว่าหุ้นลงมาลึก แล้วดีดตัวขึ้นมา โดยกราฟรายวัน เราเริ่มเห็นสัญญาณเชิงบวก ทั้งสัญญาณการกลับตัวแบบ Bullish Divergence (กลับตัวจากแนวโน้มลงเป็นขึ้น) จาก MACD ประกอบกับเกิดสัญญาณซื้อจาก Modified Stochastic (%K&gt;%D) อีกทั้งการฟอร์มตัวของราคาคล้ายกับรูปแบบ V-Shape
มองหุ้นมีโอกาสทดสอบแนวต้านแรก 12.90 บาทก่อน ทั้งนี้มีแนวรับ 12.10 บาท หากหลุด 11.70 บาท ให้ Cut Loss อย่างไรก็ดียังไม่แนะนำให้ไล่ราคา